Nekkni s wat zik ijeqdar nessexdam nxeddem-iten s talaxt, ad d-nawi talaxt uqbel mayu di lawan n tefsut. Ad d-nejmaɛ s tlawin ad nruḥ ad nawi taqabat ad tt-id-naɣz seg igeḍyen, ad d-naɣz talaxt tazeggaɣt, tawraɣt, tazegzawt ad tt-id-nawi ɣer uxxam ad tt-nefsar di tegnit ad teqqar, nfessar-itt mulac ad texdem tikerrayin neqqar-as tislatin, d tilegɣanin axaṭar ṭarḍiqent deg ujeqdur ma tedda daɣen tefza.